I, Claudius (libro)

I, Claudius (anglese: "Io, Claudio") es un romance historic per Robert Graves publicate in 1934. Le libro es narrate per le imperator roman Claudio, qui scribe le historia de su vita in un manuscripto que (como era prognosticate a Claudio per le Sibyl de Cumae) sera perdite durante 19 seculos ante ser trovate e publicate in le 20e seculo.

Al fin del libro, in le ultime capitulo, le imperator Caligula es occidite per su proprie guarda de soldatos. Justo depost le soldatos discoperi que Claudio, le oncle de Caligula, era celate detra un cortina durante le assassination. Illes coerce Claudio a devenir le nove imperator. In le sequela, le romance Claudius the God ("Claudio le Deo," alsi publicate in 1934), ille continua su autobiographia, contante le historia de su regno.

Le serie del BBC de 1976 I, Claudius era basate in le duo romances.

Categoria:Claudio
Categoria:Libros
Categoria:Robert Graves
Categoria:Imperio Roman